Kemin

Kemin (kirg. Кемин) on kaupunki ja Keminin piirin hallinnollinen keskus Tšüin alueella Kirgisiassa. Se sijaitsee Tšüijoen vasemmalla rannalla sata kilometriä Biškekistä itään. Kaupungin pinta-ala on 10,4 neliökilometriä. Siellä oli arviolta 9 288 asukasta vuonna 2025. Paikkakunnan ovat perustaneet Venäjältä muuttaneet talonpojat vuonna 1912. Siitä tuli Bystrovkan kaupunkimainen taajama vuonna 1954. Taajama sai nimen Kemin vuonna 1992 ja siitä tuli kaupunki vuonna 2012. Asukkaista noin neljä viidesosaa on kirgiisejä ja 15 prosenttia venäläisiä. Keminin kautta kulkee Biškekistä Balyktšyyn johtava maantie ja rautatie. Kaupungissa on öljynjalostamo sekä metalli-, kevyttä ja elintarviketeollisuutta. Neuvostoaikaiset sähkötekninen ja linoleumitehdas ovat lopettaneet toimintansa. Lähteet Aiheesta muualla Kaupungin sivusto